stanford-oval/wikipedia huggingface dataset:
ทฤษฎีการเมือง
มโนทํศน์ทางการเมือง

มโนทัศน์ในทางการเมือง (political concepts) นั้นคือความคิดทางการเมืองที่มีความเป็นนามธรรมสูง อาทิ ความยุติธรรม (justice), สิทธิอำนาจ (authority), สิทธิ์ (right), ความเท่าเทียม (equality) และ เสรีภาพ (freedom) เป็นต้น ซึ่งโดยทั่วไปแล้วการถกเถียงในมโนทัศน์ทางการเมืองนั้นมักเกิดจากรากฐานในทางประวัติศาสตร์   ซึ่งรวมไปถึงปรัชญา, ศาสนา, อุดมการณ์, ทฤษฎี ฯลฯ ของผู้ที่ใคร่ครวญถึงมโนทัศน์ในทางการเมืองนั้นด้วย มโนทัศน์เป็นสิ่งที่สำคัญอันดับต้นๆในการศึกษาการเมือง อาจกล่าวได้ด้วยว่ารากฐานของการศึกษาการเมืองนั้นก็คือการศึกษาอำนาจต่างๆที่พยายามเข้ามาสร้างนิยามให้กับมโนทัศน์ต่างๆ ลักษณะพิเศษของมโนทัศน์ทางการเมืองมี 2 แบบคือ เป็นปทัศฐาน (normative) คือเป็นมโนทัศน์ที่นักรัฐศาสตร์ใช้สร้างความเข้าในเรื่องต่างๆ ให้แตกต่างจากเรื่องอื่น เช่นสร้างความเข้าใจว่า “รัฐประหาร” แตกต่างจาก “การปฏิวัติ” อย่างไร เป็นต้น และเป็นการพรรณนา (descriptive) คือเป็นมโนทัศน์ที่นักรัฐศาสตร์ใช้อธิบายความคิดในเรื่องนั้นๆ เช่น ในทัศนะของนักรัฐศาสตร์ที่ศึกษาเรื่องการรัฐประหารนั้น การศึกษาดังกล่าวทำให้นักรัฐศาสตร์คนนั้นเข้าใจการรัฐประหารอย่างไร
มโนทัศน์ทางการเมืองจึงไม่มีความเป็นกลางทว่าได้ถูกแฝงได้ด้วยค่านิยมและอุดมการณ์ไว้แล้ว ดังนั้นนอกจากมโนทัศน์ทางการเมืองจะใช้อธิบายโลกที่นักรัฐศาสตร์เห็น แต่มโนทัศน์ทางการเมืองยังทำให้นักรัฐศาสตร์ไม่สามารถคิดออกจากกรอบของค่านิยม และอุดมการณ์ที่มีผลต่อมโนทัศน์ทางการเมืองด้วยในเวลาเดียวกัน เมื่อเป็นเช่นนี้นักรัฐศาสตร์จึงต้องระลึกเสมอว่ามโนทัศน์ในทางการเมืองนั้นมีลักษณะสัมพัทธ์ (relatively) การที่นักรัฐศาสตร์จะศึกษาปรากฏการณ์ทางสังคม และการเมืองใดๆ ด้วยมโนทัศน์ใดๆ นักรัฐศาสตร์ก็ต้องระลึกถึงข้อจำกัด และความเป็นการเมืองของมโนทัศน์ทางการเมืองต่างๆไว้ด้วย มโนทัศน์ทางการเมืองจึงมีลักษณะที่สำคัญที่สุดคือเป็น "มโนทัศน์ที่ต้องถกเถียง" (contested concept) ไม่มีความตายตัว มีลักษณะสัมพัทธ (relative) ซึ่งการนำข้อเสนอในการถกเถียงนั้นก็ขึ้นอยู่กับพื้นฐานทางทฤษฎีของนักีฐศาสตร์แต่ละตระกูล ว่ามีมุมมองความเชื่อ, อุดมการณ์ และค่านิยมอย่างไร
ความเข้าใจที่สับสนระหว่างปรัชญาการเมือง และทฤษฎีการเมือง

ดู ความเข้าใจที่สับสนระหว่างปรัชญาการเมือง และทฤษฎีการเมือง
ดูเพิ่ม

รัฐศาสตร์
ปรัชญาการเมือง
ถ้าคุณแน่? อย่าแพ้ เด็ก (ประถม)

| --- | --- |
 ถ้าคุณแน่? อย่าแพ้ เด็ก (ประถม)!

ออกอากาศ: 1 ตุลาคม 2550 - 29 เมษายน 2553
สถานีโทรทัศน์: ไทยทีวีสีช่อง 3
ผู้ดำเนินรายการ: กนิษฐ์ สารสิน  (1 ตุลาคม 2550 - 29 เมษายน 2553)
ผลิตโดย: บริษัท บีอีซี เทโร เอ็นเตอร์เทนเมนท์ จำกัด (มหาชน)
ถ้าคุณแน่? อย่าแพ้ เด็ก (ประถม)! (หรือชื่อเดิม : ถ้าคุณแน่? อย่าแพ้ ป.4!) เป็นรายการโทรทัศน์ประเภทเกมโชว์ ออกอากาศทุกวันจันทร์-วันศุกร์ เวลา 19.15 น. - 19.45 น. (ตั้งแต่วันที่ 1 มกราคม พ.ศ. 2552 เลื่อนเวลาออกอากาศเป็น 18.45 น. - 19.15 น. และตั้งแต่วันที่ 5 พฤศจิกายน พ.ศ. 2552 รายการเปลี่ยนเวลาออกอากาศเป็น วันพฤหัสบดี-วันศุกร์ เวลา 18.00 น. - 18.30 น. เนื่องจาก มีรายการใหม่มาคือรายการ 50:50 ออกอากาศทุก วันจันทร์-วันพุธ เวลา 18.00 น. - 18.30 น. ผลิตโดยบริษัทเดียวกัน) ทางสถานีโทรทัศน์ไทยทีวีสีช่อง 3 ดำเนินรายการโดย ครูเป๊ะ-กนิษฐ์ สารสิน รายการนี้ บริษัท บีอีซี เทโร เอ็นเตอร์เทนเมนท์ จำกัด (มหาชน) ผลิตเป็นภาษาไทย และออกอากาศในประเทศไทย ครั้งแรก เมื่อวันที่ 1 ตุลาคม พ.ศ. 2550 ตามรูปแบบของรายการเกมโชว์ชื่อ “Are You Smarter Than a 5th Grader?” (ไทย: คุณฉลาดกว่าเด็กเกรด 5 จริงหรือ?) ที่ออกอากาศครั้งแรกเมื่อวันที่ 27 กุมภาพันธ์ พ.ศ. 2550 โดยได้รับลิขสิทธิ์จากสถานีโทรทัศน์ฟ็อกซ์ สหรัฐอเมริกาและ Mark burnett production (ปัจจุบันเป็น United Artists Media Group) โดยได้รับลิขสิทธิ์ในการผลิตรายการนี้ ในอีกหลายภาษา และหลายประเทศทั่วโลก และวันที่ 13 ตุลาคม พ.ศ. 2551 ได้เปลี่ยนชื่อรายการเป็น ถ้าคุณแน่? อย่าแพ้ เด็ก (ประถม) ! ก่อนที่จะสิ้นสุดการออกอากาศในวันที่ 29 เมษายน พ.ศ. 2553 รวมทั้งหมด 563 ตอน โดยดาราที่มาร่วมเล่นเกมส์คนแรกคือ กรรชัย กำเนิดพลอย และปิดท้ายด้วย หนูอิมอิม ก้าวมหัศาจรรย์ อย่างไรก็ตามได้นำเทปที่ฉายแล้วมาออกอากาศซ้ำทางช่อง 3 แฟมิลี่(ดิจิตอลทีวีช่อง 13) ในวันจันทร์ - ศุกร์ 19.00 - 19.30 น. (ปัจจุบันได้ยุติออกอากาศรายการนี้แล้ว)
วันและเวลาออกอากาศ

วันจันทร์ - ศุกร์ เวลา 19.15 น. - 19.45 น. (1 ตุลาคม 2550 - 31 ธันวาคม 2551)
วันจันทร์ - ศุกร์ เวลา 18.45 น. - 19.15 น. (1 มกราคม 2552 - 30 ตุลาคม 2552)
วันพฤหัสบดี - ศุกร์ เวลา 18.00 น. - 18.30 น. (5 พฤศจิกายน 2552 - 16 เมษายน 2553)
วันพฤหัสบดี เวลา 18.00 น. - 18.30 น. (22 เมษายน 2553 - 29 เมษายน 2553)
เทปสุดท้ายวันที่ 29 เมษายน 2553
รูปแบบของเกม

ผู้เข้าแข่งขันทุกคน จะเริ่มต้นการแข่งขันในรอบแรก และรอบสุดท้ายตามลำดับ โดยอิงรูปแบบกติกาจากเวอร์ชั่นสหรัฐอเมริกา (ในช่วงที่ออกอากาศทางสถานีโทรทัศน์ฟ็อกซ์)
รูปแบบของเกม > การแข่งขันรอบสุดท้าย

พิธีกรจะแจ้งหมวดวิชา และระดับชั้นของคำถามรอบสุดท้าย ให้ผู้เข้าแข่งขันเลือกที่จะ ตอบคำถาม หรือ ขอหยุด หากเลือกจะตอบคำถาม ก็จะถูกบังคับให้ตอบคำถามทันที ทั้งนี้ ผู้เข้าแข่งขันต้องตอบคำถามรอบสุดท้ายด้วยตนเอง โดยไม่มีความช่วยเหลือจากเพื่อนร่วมชั้นเรียนทั้ง 5 คนอีก หากตอบถูกจะได้รับเงินรางวัลแจ็คพอต 500,000 บาท แต่หากขอหยุด (Drop Out) จะได้รับเงินรางวัล 50,000 บาท ภายหลังได้กำหนดกติกาเพิ่มเติมคือ ในคำถามรอบสุดท้าย จะเป็นคำถามแบบอัตนัย ซึ่งถ้าตอบถูกจะได้เงินรางวัลสูงสุด 500,000 บาท แต่ถ้าผู้เข้าแข่งขันไม่มั่นใจ สามารถขอดูตัวเลือกได้ แต่เงินรางวัลแจ๊คพอตก็จะลดลงเหลือ 100,000 บาท ถ้าตอบถูก และกติกานี้ยังได้ใช้ต่อในถ้าคุณแน่? อย่าแพ้ เด็ก (ประถม) ! เพียงแต่ว่าถ้าตอบถูกโดยไม่ขอดูตัวเลือกจะได้เงินรางวัลแจ็คพอต 1,000,000 บาท แต่ถ้าผู้เข้าแข่งขันตอบผิด (ไม่ว่าจะขอดูตัวเลือกคำตอบหรือไม่ก็ตาม ก็จะได้รับเงินรางวัลที่การันตีไว้ในการแข่งขันรอบแรกกลับบ้านไป)
ในกรณีที่ผู้เข้าแข่งขันเลือกที่จะ ขอหยุด หรือ สอบตก ผู้เข้าแข่งขันต้องประกาศต่อหน้ากล้องว่า "พี่มันแย่ พี่แพ้ ป.4" แต่หากขอหยุด หรือสอบตกในคำถามแจ็คพอต คำประกาศหน้ากล้องของผู้เข้าแข่งขัน จะเปลี่ยนไปเป็น "พี่มันแน่ ถึงพี่จะแพ้ ป.4" (ใน ถ้าคุณแน่? อย่าแพ้ เด็ก (ประถม) ! กรณีที่ผู้เข้าแข่งขันเลือกที่จะ  ขอหยุด หรือ สอบตก  ผู้เข้าแข่งขันต้องประกาศต่อหน้ากล้องว่า "พี่มันแย่ พี่แพ้ เด็กประถม" พร้อมกับลงโทษให้ผู้เข้าแข่งขันคาบไม้บรรทัดที่เขียนว่า "พี่มันแย่ พี่แพ้ เด็กประถม" เอาไว้แล้วถ่ายรูปลงห้องเรียน ซึ่งภายหลังไม่มีการลงโทษลักษณะนี้อีกต่อไป)
ความช่วยเหลือ

ใน "ถ้าคุณแน่? อย่าแพ้ ป.4!" ผู้เข้าแข่งขันมีสิทธิใช้ความช่วยเหลือ 3 รูปแบบ โดยสามารถใช้ได้เพียงรูปแบบละ 1 ครั้ง และสามารถใช้ได้ในการแข่งขันรอบแรกเท่านั้น ไม่สามารถใช้กับคำถามในรอบสุดท้ายได้ ซึ่งความช่วยเหลือดังกล่าว ประกอบไปด้วย
ถามเพื่อน (Peek) - (อีกชื่อหนึ่งความช่วยเหลือนี้คือ แอบดูคำตอบเพื่อน)ผู้เข้าแข่งขันจะได้สิทธิในการดูคำตอบของเพื่อนร่วมชั้นเรียนที่เลือกขึ้นมา เฉพาะในข้อนั้นได้ ทั้งนี้ ผู้เข้าแข่งขันมีสิทธิเลือกที่จะเชื่อในคำตอบของเพื่อนร่วมชั้นเรียนหรือไม่ก็ได้
เชื่อเพื่อน (Copy) - ผู้เข้าแข่งขันจะต้องใช้คำตอบของเพื่อนร่วมชั้นเรียนที่เลือกขึ้นมา (กล่าวคือ ผู้เข้าแข่งขันคัดลอกคำตอบของผู้ช่วยที่ตอบไว้) ทั้งนี้ ผู้เข้าแข่งขันจะไม่มีสิทธิรับรู้คำตอบของเพื่อนชั้นเรียน จนกว่าจะมีการเฉลยคำตอบ และคำตอบที่ผู้ช่วยตอบต้องเป็นที่ครูเฉลยเท่านั้น จึงจะได้เข้าไปเล่นคำถามข้อต่อไป หากผู้ช่วยตอบผิดจะถือว่าผู้เข้าแข่งขันตอบผิดไปด้วยและจะถือว่า สอบตก
เพื่อนช่วย (Save) - ในกรณีที่ผู้เข้าแข่งขันตอบคำถามผิดเป็นครั้งแรก แต่ขณะที่เพื่อนร่วมชั้นเรียนตอบถูก จะถือเป็นการใช้ความช่วยเหลือนี้โดยอัตโนมัติทันที และให้ถือว่าผู้เข้าแข่งขันตอบถูกในข้อนั้นไปโดยปริยาย
หลังจากเปลี่ยนรูปแบบเป็น ถ้าคุณแน่? อย่าแพ้เด็ก (ประถม) ! ได้มีการเพิ่มความช่วยเหลืออีก 2 รูปแบบ คือ
ดูโพล - คือการดูผลคะแนนของคำตอบที่คิดว่าน่าจะถูกต้องจากผู้ชมในห้องส่ง ในกรณีที่เป็นคำถามปรนัยแบบ 6 ตัวเลือก ซึ่งมีเพียง 2 คำถามเท่านั้น (ในซีซั่นหลังสุดได้ยกเลิกความช่วยเหลือนี้ไป)
สอบซ่อม - คือการให้ผู้เข้าแข่งขันตอบใหม่ในกรณีที่ผู้เข้าแข่งขันตอบคำถามผิดโดยที่ได้ใช้ความช่วยเหลือ "เพื่อนช่วย" ไปแล้ว หรือในกรณีที่ใช้ "เพื่อนช่วย" แต่ไม่สามารถช่วยเหลือได้ ความช่วยเหลือนี้จะถูกใช้โดยอัตโนมัติ แต่จะหมดสิทธิ์ในการเล่นคำถามรอบแจ๊คพอตทันที ไม่ว่าผลที่ได้จะเป็นอย่างไร โดยหากความช่วยเหลือนี้ถูกใช้แล้วสอบซ่อมสำเร็จ เงินรางวัลสูงสุดที่จะได้รับก็คือ 50,000 บาท แต่ถ้าสอบซ่อมไม่สำเร็จ (ตอบผิดอีกครั้ง) ก็จะสอบตกไปโดยทันที
โดยเมื่อได้ใช้ความช่วยเหลือข้างต้นหมดไปแล้ว (ยกเว้น ดูโพล และ สอบซ่อม) ผู้เข้าแข่งขันจะไม่สามารถขอรับความช่วยเหลือจากเพื่อนร่วมชั้นเรียนได้อีกต่อไป แต่ทั้ง 5 คน (หรือ 6 คน) จะยังคงตอบคำถามอยู่ที่โต๊ะประจำตัวของพวกเขาต่อไป ผู้เข้าแข่งขันจะต้องตอบคำถามเพียงคนเดียว โดยจะมีสิทธิ์ที่จะ Drop Out หรือตอบคำถามข้อนั้นให้ถูกไปเลยเพื่อสะสมเงินรางวัลตามปกติ
รายชื่อผู้เข้าแข่งขันที่ตอบคำถามถึงรอบสุดท้าย > ผู้ตอบคำถามถูกต้อง > การแข่งขันรอบปกติ > ถ้าคุณแน่? อย่าแพ้ ป.4!

เกตุเสพย์สวัสดิ์ ปาลกะวงศ์ ณ อยุธยา - 30 พฤศจิกายน และ 3 ธันวาคม พ.ศ. 2550
บำเรอ ผ่องอินทรีย์ - 7 สิงหาคม, 13 สิงหาคม - 15 สิงหาคม พ.ศ. 2551
รายชื่อผู้เข้าแข่งขันที่ตอบคำถามถึงรอบสุดท้าย > ผู้ตอบคำถามถูกต้อง > การแข่งขันรอบปกติ > ถ้าคุณแน่? อย่าแพ้ เด็ก (ประถม) !

ศุภรุจ เตชะตานนท์ (ขอดูตัวเลือก) - 2 มกราคม, 5 มกราคม และ 6 มกราคม พ.ศ. 2552
รองศาสตราจารย์สุนีย์ สินธุเดชะ (ขอดูตัวเลือก) - 4 มีนาคม, 5 มีนาคม และ 6 มีนาคม พ.ศ. 2552
อ.กิจมาโนชญ์ โรจนทรัพย์ (ขอดูตัวเลือก) - 22 พฤษภาคม, 25 พฤษภาคม, และ 26 พฤษภาคม พ.ศ. 2552
อ.สุขุม นวลสกุล (ใช้กติกาพิเศษ) - 3 มิถุนายน, 4 มิถุนายน และ 5 มิถุนายน พ.ศ. 2552
ชลพรรษา นารูลา (ใช้กติกาพิเศษ) - 5 มิถุนายน, 8 มิถุนายน และ 9 มิถุนายน พ.ศ. 2552
พชร ปัญญายงค์ (ขอดูตัวเลือก) - 9 มิถุนายน, 10 มิถุนายน และ 11 มิถุนายน พ.ศ. 2552
รายชื่อผู้เข้าแข่งขันที่ตอบคำถามถึงรอบสุดท้าย > ผู้ตอบคำถามถูกต้อง > การแข่งขันรอบการกุศล > เงินรางวัล 100,000 บาท

รองศาสตราจารย์สุนีย์ สินธุเดชะ - 3 มีนาคม, 4 มีนาคม และ 5 มีนาคม พ.ศ. 2551
พัชรินทร์ จัดกระบวนพล - 14 มีนาคม, 17 มีนาคม และ 18 มีนาคม พ.ศ. 2551
ดร.กฤษติกา คงสมพงษ์ - 25 มีนาคม และ 26 มีนาคม พ.ศ. 2551
พาที สารสิน - 26 มีนาคม, 27 มีนาคม และ 28 มีนาคม พ.ศ. 2551
สิริยากร พุกกะเวส - 19 กันยายน และ 22 กันยายน พ.ศ. 2551
รายชื่อผู้เข้าแข่งขันที่ตอบคำถามถึงรอบสุดท้าย > ผู้ตอบคำถามถูกต้อง > การแข่งขันรอบการกุศล > เงินรางวัล 500,000 บาท

สินจัย เปล่งพานิช - 20 มีนาคม, 21 มีนาคม และ 24 มีนาคม พ.ศ. 2551
รายชื่อผู้เข้าแข่งขันที่ตอบคำถามถึงรอบสุดท้าย > ผู้ตอบคำถามผิด > การแข่งขันรอบปกติ > ถ้าคุณแน่? อย่าแพ้ ป.4 !

สมพล ปิยะพงศ์สิริ - (ยังไม่มีข้อมูลวันที่ออกอากาศ)
โกสินทร์ ราชกรม - 16 เมษายน และ 17 เมษายน พ.ศ. 2551
ตรีชฎา เพชรรัตน์ - 28 เมษายน, 29 เมษายน และ 30 เมษายน พ.ศ. 2551
เพ็ชรทาย วงษ์คำเหลา - 17 มิถุนายน, 18 มิถุนายน และ 19 มิถุนายน พ.ศ. 2551
พิษณุ นิ่มสกุล - 28 กรกฎาคม, 29 กรกฎาคม และ 30 กรกฎาคม พ.ศ. 2551
สุธิราช วงศ์เทวัญ - 21 สิงหาคม, 22 สิงหาคม และ 25 สิงหาคม พ.ศ. 2551
นที เอกวิจิตร, กิตติพงษ์ คำสาตร์ และ สุรนันต์ ชุ่มธาราธร (วงบุดด้า เบลส) - 23 กันยายน, 24 กันยายน และ 25 กันยายน พ.ศ. 2551
รายชื่อผู้เข้าแข่งขันที่ตอบคำถามถึงรอบสุดท้าย > ผู้ตอบคำถามผิด > การแข่งขันรอบปกติ > ถ้าคุณแน่? อย่าแพ้เด็ก (ประถม) !

บัญชา ชุมชัยเวทย์ - 29 เมษายน และ 30 เมษายน พ.ศ. 2552
กิติพันธ์ นุตยกุล - 1 มิถุนายน, 2 มิถุนายน และ 3 มิถุนายน พ.ศ. 2552
รายชื่อผู้เข้าแข่งขันที่ตอบคำถามถึงรอบสุดท้าย > ผู้ตอบคำถามผิด > การแข่งขันรอบล้างตา

พิมลวรรณ หุ่นทองคำ และ พัชรศรี เบญจมาศ - 27 พฤษภาคม, 28 พฤษภาคม และ 29 พฤษภาคม พ.ศ. 2551
ศรีพรรณ ชื่นชมบูรณ์ และ ฝันเด่น จรรยาธนากร - 29 พฤษภาคม, 30 พฤษภาคม และ 2 มิถุนายน พ.ศ. 2551
รางวัลที่ได้รับ

รางวัลสตาร์เอนเตอร์เทนเมนต์อวอร์ดส 2007 และ 2008 สาขารายการเกมโชว์ยอดเยี่ยม
รางวัลโทรทัศน์ทองคำ พ.ศ. 2550 สาขารายการเด็กและเยาวชนยอดเยี่ยม และรายการเกมโชว์ยอดเยี่ยม
ดูเพิ่ม

สถานีโทรทัศน์ไทยทีวีสีช่อง 3
กนิษฐ์ สารสิน
บริษัท บีอีซี เทโร เอ็นเตอร์เทนเมนท์ จำกัด (มหาชน)
คุณฉลาดกว่าเด็กเกรด 5 จริงหรือ?
แหล่งข้อมูลอื่น

เว็บไซต์รายการ ถ้าคุณแน่? อย่าแพ้ ป.4! ของ ไทยทีวีสีช่อง 3
เว็บไซต์รายการ ถ้าคุณแน่? อย่าแพ้ ป.4! ของ BEC Tero Entertainment PCL. เก็บถาวร 2008-06-22 ที่ เวย์แบ็กแมชชีน
เว็บไซต์รายการ ถ้าคุณแน่? อย่าแพ้ เด็ก (ประถม) ! ของ BEC Tero Entertainment PCL. เก็บถาวร 2009-01-22 ที่ เวย์แบ็กแมชชีน
ทอดด์ มาเคลิน

| ทอดด์ มาเคลิน |
| --- | --- |
เกิด: 3 กุมภาพันธ์ พ.ศ. 2512
ทอดด์ มาเคลิน (อังกฤษ: Todd Makelin) นักมวยสากลชาวออสเตรเลีย เกิดเมื่อ 3 กุมภาพันธ์ พ.ศ. 2512 สถิติการชก 17 ครั้ง ชนะ 10 (น็อค 7) แพ้ 7
เกียรติประวัติ

แชมป์ออสเตรเลียรุ่นแบนตัมเวท(2539, 2542)
แชมป์ออสเตรเลียรุ่นฟลายเวท (2540)
เคยชิงแชมป์ต่อไปนี้แต่ไม่สำเร็จ
ชิงแชมป์ PABA รุ่นฟลายเวทเมื่อ 29 สิงหาคม 2540 แพ้คะแนน เด่นเก้าแสน เก้าวิชิต ที่ นนทบุรี
ชิงแชมป์เงารุ่นแบนตัมเวท WBC เมื่อ 28 มิถุนายน 2543 แพ้น็อค โจวี่ ชาน ยก 1 ที่ ฟิลิปปินส์
ชิงแชมป์โลกรุ่นไลท์ฟลายเวท WBU เมื่อ17 กุมภาพันธ์ 2544 แพ้น็อค จาคอบ มัตลาลา ยก 4 ที่ แอฟริกาใต้
ทอม ยอร์ก

| ทอม ยอร์ก |
| --- | --- |

ข้อมูลพื้นฐาน
ชื่อเกิด: ทอมัส เอ็ดเวิร์ด ยอร์ก
รู้จักในชื่อ: The White Chocolate Farm, Tchock, Sisi Bakbak
เกิด:  (1968-10-07) 7 ตุลาคม ค.ศ. 1968 (56 ปี) เวลลิงเบอโร นอร์แทมป์ตันเชอร์ อังกฤษ
แนวเพลง: ออลเทอร์นาทิฟร็อก, อิเล็กทรอนิกส์, เอ็กซ์เปอร์ริเมนทอลร็อก, อาร์ตร็อก
อาชีพ: นักร้อง นักแต่งเพลง นักเล่นดนตรีหลากหลาย ศิลปิน นักเคลื่อนไหว นักเต้น ดีเจ
เครื่องดนตรี: เสียงร้อง, กีตาร์, คีย์บอร์ด
ช่วงปี: 1985-ปัจจุบัน
ค่ายเพลง: XL
ทอมัส เอ็ดเวิร์ด "ทอม" ยอร์ก (อังกฤษ: Thomas Edward "Thom" Yorke) เกิดเมื่อวันที่ 7 ตุลาคม ค.ศ. 1968 เป็นนักดนตรีและนักแต่งเพลงชาวอังกฤษ รู้จักดีในฐานะนักร้องนำวงเรดิโอเฮด เขาเป็นที่รู้จักในการใช้เสียงสูง (falsetto) รวมทั้งสามารถเล่นเครื่องดนตรีที่หลากหลาย ยอร์กจะเล่นกีตาร์และเปียโนเป็นหลัก นอกจากนี้ยังเล่นซินธิไซเซอร์ กีตาร์เบสและกลองชุดในช่วงยุค 1990 ยอร์กรู้จักดีในฐานะที่เป็นนักดนตรีร็อก หลังจากอัลบั้ม Kid A ในช่วงยุค 2000 ได้ขยายเป็นดนตรีในแนวอิเล็กทรอนิกส์
ยอร์กเกิดเมื่อปี 1968  ในนอร์แทมป์ตันเชอร์ ครอบครัวของเขาย้ายที่อยู่บ่อยก่อนที่จะมาอยู่ที่ ออกซฟอร์ดเชอร์ ยอร์กเรียนอยู่ที่โรงเรียนอาบิงดัน (Abingdon School) แล้วได้ก่อตั้งวงเรดิโอเฮดขึ้นมาพร้อมเพื่อนร่วมห้อง หลังจากที่เขาศึกษาด้านภาษาอังกฤษและวิจิตรศิลป์ที่มหาวิทยาลัยเอ็กซิเตอร์ เรดิโอเฮดได้เซ็นสัญญากับค่ายพาร์โลโฟน โดยมีชิงเกิลฮิตในช่วงแรกคือ "Creep" จนทำให้ยอร์กมีชื่อเสียงและ เรดิโอเฮด ได้รับคำวิจารณ์ด้วยดีและได้รับรางวัลทองคำขาวหลายครั้ง ยอร์กยังเป็นผู้บุกเบิกในการหาวิธีการจำหน่ายเพลง รวมทั้ง จ่ายตามที่อยากจ่าย (pay-what-you-want) และ บิตทอร์เรนต์
ทรูโฟร์ยู

| --- | --- |

ประเทศ: ไทย
พื้นที่แพร่ภาพ: ทั่วประเทศ
เครือข่าย: • ช่องโทรทัศน์ภาคพื้นดินระบบดิจิทัลประเภทบริการธุรกิจระดับชาติ • ช่องโทรทัศน์ที่ไม่ใช้คลื่นความถี่
คำขวัญ: ให้คุณ.. มากกว่าความบันเทิง กีฬาสด บันเทิงดี ช่อง 24 ทรูโฟร์ยู
สำนักงานใหญ่: 118/1 อาคารทิปโก้ ถนนพระรามที่ 6 แขวงพญาไท เขตพญาไท กรุงเทพมหานคร 10400
แบบรายการ
ระบบภาพ: 576i (16:9 คมชัดปกติ) 720p (16:9 คมชัดสูง/ออนไลน์)
ความเป็นเจ้าของ
เจ้าของ: บริษัท ทรูโฟร์ยู สเตชัน จำกัด
บริษัทแม่: ทรู คอร์ปอเรชั่น
บุคลากรหลัก: องอาจ ประภากมล กรรมการผู้จัดการ
ประวัติ
เริ่มออกอากาศ: ระบบดาวเทียม: 16 กรกฎาคม พ.ศ. 2555 (12 ปี) ระบบดิจิทัล: 22 เมษายน พ.ศ. 2557 (10 ปี) ระบบดาวเทียมเคเบิลทีวีและดิจิทัล: 2 ธันวาคม พ.ศ. 2558 (8 ปี)
ชื่อเดิม: • ช็อปปิง แอต โฮม (Shopping@Home) 2541-2548 • เอสเอ็มอี ช็อป (SMEs Shop Channel) 2548-2552 • ช็อปปิง เน็ตเวิร์ก (Shopping Network) 2552-2555 • ทรูเท็น (true 10) 2555-2557  • ทรูโฟร์ยู (True4U) 2557-ปัจจุบัน
ลิงก์
เว็บไซต์: www.true4u.com
ออกอากาศ

ภาคพื้นดิน
ดิจิทัล: ช่อง 24 (มักซ์#2 : ททบ.)
เคเบิลทีวี
ช่อง 24
ทีวีดาวเทียม
ช่อง 24
สื่อสตรีมมิง
true4U: ชมรายการสด
 
ทรูโฟร์ยู (อังกฤษ: True4U) เป็นช่องโทรทัศน์ซึ่งผลิตโดย บริษัท ทรูวิชันส์ จำกัด (มหาชน) นำเสนอรายการประเภทข่าวสาร ภาพยนตร์ บันเทิงและกีฬา รวมถึงเนื้อหาจากทรูวิชันส์บางส่วน แพร่ภาพผ่านโครงข่ายโทรทัศน์ภาคพื้นดินระบบดิจิทัล โทรทัศน์ผ่านดาวเทียม และโทรทัศน์ผ่านสายเคเบิล ทางช่องหมายเลข 24
ประวัติ

ทรูโฟร์ยู เปิดตัวครั้งแรกในปี พ.ศ. 2541 ในฐานะ ช็อปปิงแอตโฮม ถูกเผยแพร่บนแพลตฟอร์ม ซึ่งเป็นสถานีโทรทัศน์ช้อปปิ้งโดยยูบีซี ต่อมาในปี พ.ศ. 2548 สำนักงานส่งเสริมวิสาหกิจขนาดกลางและขนาดย่อม (สสว.) กระทรวงอุตสาหกรรม ได้เช่าช่องดังกล่าว พร้อมทั้งจ้างให้ยูบีซีผลิตเนื้อหาของตนเองและเปลี่ยนชื่อเป็น ช่องเอสเอ็มอีช็อป (อังกฤษ: SMEs Shop Channel) ในปี พ.ศ. 2552 บริษัท ทีวี ไดเร็ค จำกัด (มหาชน) ได้เช่าต่อช่องดังกล่าวและผลิตเนื้อหาด้วยตนเองโดยตั้งชื่อว่า ช็อปปิงเน็ตเวิร์ก (Shopping Network)
ในวันที่ 16 กรกฎาคม พ.ศ. 2555 ทรูวิชั่นส์เปิดตัวช่องใหม่ที่เปลี่ยนชื่อเป็น "ทรูเท็น" (true 10) ออกอากาศบนแพลตฟอร์มต่าง ๆ พร้อมทั้งนำเนื้อหาบางส่วนของ รายการประเภท สาระ บันเทิง และกีฬา ซึ่งเป็นลิขสิทธิ์ของทรูวิชันส์ มาแพร่ภาพตลอด 24 ชั่วโมง
ในเดือนธันวาคม พ.ศ. 2556 บริษัท ทรู ดีทีที จำกัด ได้รับใบอนุญาตในการประกอบกิจการออกอากาศโทรทัศน์ภาคพื้นดินระบบดิจิทัล ประเภทบริการธุรกิจระดับชาติ หมวดรายการทั่วไป ความละเอียดมาตรฐาน
วันที่ 31 มีนาคม พ.ศ. 2557 ทรูเท็น ได้ยุติการออกอากาศเพื่อเตรียมสำหรับการออกอากาศโทรทัศน์ภาคพื้นดินระบบดิจิทัล และทรูโฟร์ยูได้เริ่มทดลองออกอากาศโทรทัศน์ภาคพื้นดินระบบดิจิทัลในเดือนเมษายนปีเดียวกัน และเปิดตัวอย่างเป็นทางการในวันที่ 22 เมษายนปีเดียวกัน
ประวัติ > การปรับเปลี่ยนผังรายการ พ.ศ. 2564

ในปี พ.ศ. 2564 ทรูโฟร์ยูได้ปรับเปลี่ยนผังรายการ โดยนำภาพยนตร์ออกอากาศต่อเนื่องหลายช่วงเวลาตลอดทั้งวัน ส่งผลให้ในสัปดาห์ 22-28 มีนาคม พ.ศ. 2564 ช่องทรูโฟร์ยูติด 10 อันดับช่องโทรทัศน์ที่มีความนิยมสูงสุดเป็นครั้งแรก และความนิยมเฉลี่ยของช่องเพิ่มขึ้นจากอันดับที่ 13 (เรทติ้ง 0.091) ในปี พ.ศ. 2563 เป็นอันดับที่ 10 (เรทติ้ง 0.185) ในปี พ.ศ. 2564
ดูเพิ่ม

ทีเอ็นเอ็น ช่อง 16
รายนามผู้ประกาศข่าวและผู้รายงานข่าว สถานีโทรทัศน์ ทีเอ็นเอ็น ช่อง 16
รายชื่อละครโทรทัศน์ทางสถานีโทรทัศน์ช่องทรูโฟร์ยู
ทหารเรือ

ทหารเรือชาวจีน
ทหารเรือ (อังกฤษ: Navy) เป็นทหารที่ทำการรบโดยใช้เรือ  การเรียงลำดับอาวุโสของทหาร 3 เหล่าทัพ ถ้าเป็นแบบสหราชอาณาจักร จะเรียงจาก ทหารเรือ ทหารอากาศ ทหารบก เพราะเป็นมหาอำนาจทางทะเลมาก่อน ทหารเรือจึงเป็นพี่ใหญ่ ทหารเรือ จะมีเรือหลากหลายชนิด ในกองทัพ เช่น เรือดำน้ำ เรือบรรทุกเครื่องบิน เรือประจัญบาน เป็นต้น
ทหารเรือไทย

ทหารเรือไทย ในประเทศไทยจะรวมเอา นาวิกโยธิน (Marine) เข้ามารวมด้วยจะมีทั้งหมดสามพรรคเหล่าใหญ่ คือ นาวิน นาวิกโยธิน และกลิน ถ้าเป็นแบบประเทศไทย จะเรียงจาก ทหารบก ทหารเรือ ทหารอากาศ เพราะทหารเหล่าแรกของประเทศไทยคือทหารบกที่เป็นทหารราบ สมัยก่อนรบกันแบบประชิดตัว ใช้ดาบ ฆ่าพันพันตูกัน ต่อมาจึงค่อยมีปืนเล็ก มีรถถัง มีปืนต่อสู้อากาศยาน มีการรบแบบพิเศษ
ดูเพิ่ม

กองทัพเรือ
กองทัพเรือไทย
ทอม มิวเลอร์

| ทอม มิวเลอร์ |
| --- | --- |
เกิด: ทอมัส มิวเลอร์ เซนต์แมรีส์ (รัฐไอดาโฮ) สหรัฐ
สัญชาติ: อเมริกัน
การศึกษา: ปริญญาโทสาขาวิศวกรรมเครื่องกล
ศิษย์เก่า: Loyola Marymount University มหาวิทยาลัยไอดาโฮ
อาชีพ: วิศวกรจรวด ที่ปรึกษาอาวุโส
ปีปฏิบัติงาน: พ.ศ. 2545–ปัจจุบัน
ทอมัส มิวเลอร์ (อังกฤษ: Thomas Mueller) เป็นวิศวกรจรวดและนักออกแบบเครื่องยนต์จรวดชาวอเมริกัน เขาเป็นพนักงานผู้ก่อตั้งสเปซเอ็กซ์ ซึ่งเป็นบริษัทผู้ผลิตอากาศยานและบริการขนส่งอวกาศสัญชาติอเมริกันที่มีสำนักงานใหญ่อยู่ที่เมืองฮอว์ทอร์น รัฐแคลิฟอร์เนีย
เขาเป็นที่รู้จักกันดีในผลงานทีอาร์-106 และด้านวิศวกรรมของเครื่องยนต์จรวดสเปซเอ็กซ์ เขาถือเป็นหนึ่งในผู้เชี่ยวชาญด้านการขับเคลื่อนยานอวกาศชั้นนำของโลกและถือสิทธิบัตรหลายฉบับสำหรับเทคโนโลยีการขับเคลื่อนของสหรัฐ
ทอม ฮาร์ดี

| ทอม ฮาร์ดี CBE |
| --- | --- |
ฮาร์ดีที่งานแซนดีเอโก คอมมิก-คอน ค.ศ. 2018
เกิด: เอ็ดเวิร์ด ทอมัส ฮาร์ดี  (1977-09-15) 15 กันยายน ค.ศ. 1977 (47 ปี) ลอนดอน ประเทศอังกฤษ
อาชีพ: นักแสดง ผู้อำนวยการสร้าง ผู้เขียนบท
ปีปฏิบัติงาน: ค.ศ. 1998–ปัจจุบัน
คู่สมรส: ซาราห์ วาร์ด (สมรส 1999; หย่า 2004) ชาร์ลอตต์ ไรลีย์ (สมรส 2014)
บุตร: 3 คน
ญาติ: ชิปส์ ฮาร์ดี (บิดา)
ลายมือชื่อ

เอ็ดเวิร์ด ทอมัส ฮาร์ดี (อังกฤษ: Edward Thomas Hardy; เกิด15 กันยายน ค.ศ. 1977) นักแสดง , โปรดิวเซอร์และนักเขียนบทชาวอังกฤษ หลังเรียนจบการแสดงจาก Drama Centre London โดยเขาเปิดตัวผลงานแรก จากฝีมือผู้กำกับ ริดลีย์ สกอต เรื่อง Black Hawk Down (2001), และเป็นตัวรองใน Star Trek: Nemesis (2002), RocknRolla (2008) และเป็นตัวหลักใน Bronson (2008), Warrior (2011), Tinker Tailor Soldier Spy (2011), Lawless (2012), Locke (2013) ในปี 2015  เขาได้เล่นเป็นแม็ด แม็กซ์ ร็อคคาแทนสกี้ ในแมด แม็กซ์: ถนนโลกันตร์ และเล่นเป็นฝาแฝดตระกูลเครย์ ใน  อาชญากรแฝด แสบมหาประลัย เขาได้รับการเสนอชื่อ สำหรับรางวัลออสการ์ สาขานักแสดงสมทบชายยอดเยี่ยม จากการแสดงของเขาใน เดอะ เรเวแนนท์ ต้องรอด เขาปรากฎตัวในหนังของ คริสโตเฟอร์ โนแลน ถึง 3 เรื่อง จิตพิฆาตโลก (2010) และ แบทแมน อัศวินรัตติกาลผงาด (2012) รับบทเป็นเบน และ  ดันเคิร์ก (ภาพยนตร์ พ.ศ. 2560) (2017)  ในปี 2018 ทอมได้เล่นตัวละครหลัก รับบทเป็นเวน่อม และภาคต่อในปี 2021 เวน่อม ศึกอสูรแดงเดือด
ทรีพ

| ทรีพ (treap) |
| --- | --- |
การจัดเรียงข้อมูลตัวอักษรแบบทรีพ โดยใช้ข้อมูลเสริมในลักษณะการเรียงของฮีปมากสุด
ความสำคัญของลำดับ: เรียงจากน้อยไปมาก
การซ้ำกันของสมาชิก: อนุญาตให้ซ้ำได้
เวลาที่ใช้ค้นหาตามดัชนี: -
เวลาที่ใช้ค้นหาตามค่า: O (log n)
เวลาที่ใช้ในการเข้าถึง: O (log n)
การทำให้ว่าง: ทำให้รากเป็น null
เวลาที่ใช้ทำให้ว่าง: O (1)
โครงสร้างต้นแบบ: ต้นไม้ค้นหาแบบทวิภาค
โครงสร้างที่นำไปใช้: -
ทรีพ  (อังกฤษ: Treap)  เป็นต้นไม้ค้นหาแบบทวิภาคประเภทหนึ่ง ที่มีการประกันความสูง
เฉลี่ยเป็น O (log n) โดยวิธีการนำแนวคิดเรื่องของฮีป
เข้ามาช่วย โดยคำว่าทรีพ (treap) นั้นเป็นคำที่เกิดจากการประกอบของคำว่า binary search tree รวมกับคำว่า heap เป็น treap นั้นเอง
ประวัติของการคิดค้นทรีพ

ทรีพถูกคิดค้นโดย  Cecilia R. Aragon และ Raimund G. Seidel ในปี 1989  เนื่องจากการสร้างข้อมูลเสริมแบบสุ่ม ทรีพ จึงมีอีกชื่อหนึ่งว่า randomized binary search tree หรือ RBST
ลักษณะของทรีพ

ปมของต้นไม้ทรีพนอกจากจะมีการเก็บข้อมูลหลักแล้ว จะมีการเก็บข้อมูลเสริม
ซึ่งได้มาจากการสุ่มจำนวนจริงขึ้นมา โดยเมื่อมองจากข้อมูลเสริมของต้นไม้ทรีพ
จะมีลักษณะการเรียงแบบฮีป กล่าวคือปมพ่อจะมีลำดับความสำคัญมากกว่า
ปมลูกทั้งสองข้าง การจัดเรียงแบบนี้จะช่วยประกันได้ว่า ความสูงของต้นไม้จะ
เตี้ยที่สุดเท่าที่ทำได้ หรือเป็น  O (log n)
จุดเด่นของทรีพ

จุดเด่นของทรีพคือการประกันว่าความสูงของต้นไม้จะ
เตี๊ยที่สุดเท่าที่ทำได้ หรือเป็น  O (log n)
โดยสมบัตินี้เกิดการสุ่มที่มีการกระจายแบบฮาร์โมนิก คือ การกระจายที่เท่าๆกัน
ส่งผลให้การเรียงเลขที่เกิดจากการสุ่มขึ้นมาเป็นฮีป จะทำให้ต้นไม้อยู่
ในรูปร่างเตี้ยที่สุดได้
บริการที่มักจะมี

การเพิ่ม ลบ ค้นหาข้อมูลอย่างรวดเร็ว
ความเร็วที่ใช้ในการทำงาน

จุดมุ่งหมายของทรีพจะเน้นการเข้าถึงข้อมูลอย่างรวดเร็ว เนื่องจากสร้าง
เป็นต้นไม้ที่ประกันความสูงเป็น O (log n)
ประเภทข้อมูลที่ใช้สร้างทรีพ

ปมของต้นไม้ทรีพแตกต่างจาก ปมของต้นไม้ค้นหาแบบทวิภาค
ตรงที่เก็บตัวแปรเพิ่มเป็นจำนวนจริงหนึ่งตัว ซึ่งถูกสุ่มค่าขึ้นมาตั้งแต่ตอนสร้างปม ข้อมูลเสริมส่วนนี้จะใช้ในการเปรียบเทียบเพื่อใช้ในการเรียงโครงสร้างของทรีพ เมื่อมองเฉพาะข้อมูลเสริมจะมีความสัมพันธ์แบบฮีป
การสร้างบริการของทรีพ > การเพิ่มสมาชิก

ขั้นตอนของการเพิ่มข้อมูล จะเพิ่มโดยเหมือนการเพิ่มต้นไม้ค้นหาแบบทวิภาคทุกประการ แต่หลังจากเพิ่มเสร็จแล้วจะทำการเปรียบเทียบข้อมูลเสริมของปมที่เพิ่มว่ามีมีความสำคัญมากกว่าปมพ่อหรือไม่ ที่มีความสำคัญ
จะทำการหมุนปมพ่อลงมา และหมุนปมพ่อลงไปเรื่อยๆ จนกว่า ปมพ่อของปมที่เพิ่งเพิ่มมาจะมีความ
สำคัญมากกว่า ซึ่งตรงกับนิยามของฮีป การหมุนปมจะทำให้ความสัมพันธ์แบบต้นไม้ค้นหาแบบทวิภาค
ที่ข้อมูลในต้นไม้ย่อยด้านซ้ายน้อยกว่าราก และข้อมูลในต้นไม้ย่อยด้านขวามากกว่าราก ยังไม่เสียไป
การสร้างบริการของทรีพ > การลบสมาชิก

ขั้นตอนการลบสมาชิกนั้นทำได้โดยการหมุนปมที่อยากจะลบให้เป็นใบก่อน แล้วจึงลบใบทิ้ง โดยการทำให้เป็น
null
การสร้างบริการของทรีพ > การค้นหาสมาชิก

การค้นหาสมาชิกทำได้เหมือนต้นไม้ค้นหาแบบทวิภาคทั่วไป
ดูเพิ่ม

ต้นไม้เอวีแอล
ต้นไม้บาน
ต้นไม้แดงดำ
| ด ค กแบบชนิดข้อมูลนามธรรมและโครงสร้างข้อมูล |
| --- | --- |
แบบชนิดข้อมูลนามธรรม:  คอลเลคชั่น  รายการ  เซต  ต้นไม้  กองซ้อน  แถวคอย  แถวคอยสองหน้า  แถวคอยลำดับความสำคัญ  แถวลำดับแบบจับคู่ 
รายการ:  แถวลำดับ  รายการโยง  แถวลำดับพลวัต 
ต้นไม้:  ต้นไม้แบบทวิภาค  ต้นไม้ค้นหาแบบทวิภาค  ทรีพ  ต้นไม้แดงดำ  ต้นไม้สเปลย์  ต้นไม้แบบที  ต้นไม้สเคปโกท  โร้ป  ฮีป 
แถวคอย:  แถวคอย  แถวคอยสองหน้า  แถวคอยลำดับความสำคัญ 
แถวลำดับแบบจับคู่:  ตารางแฮช 
ดูเพิ่ม:  ฟังก์ชันแฮช  ขั้นตอนวิธี  สัญกรณ์โอใหญ่
ทวิอักษร

สำหรับความหมายอื่น ดูที่ ไดกราฟ
ทวิอักษร (อังกฤษ: digraph, bigraph, digram) หมายถึงกลุ่มอักษรสองตัวที่เขียนขึ้นเพื่อแทนหน่วยเสียงเสียงเดียวที่แปลกออกไป หรือใช้แทนหน่วยเสียงอื่นที่ไม่ใช่ค่าปกติของอักษรสองตัวนั้นมาประกอบกันตามอักขรวิธี เมื่อภาษาใดภาษาหนึ่งไม่สามารถใช้อักษรตัวเดียวเพื่อแทนเสียงนั้นได้ แต่บางครั้งการรวมทวิอักษรก็มิได้ทำให้เสียงพิเศษไปจากเดิม ซึ่งอาจแสดงถึงธรรมเนียมในอดีตว่าคำศัพท์เหล่านั้นเคยออกเสียงแตกต่างกันมาก่อน หรือคงไว้เพื่อรูปศัพท์เดิมที่ยืมมาจากภาษาอื่น
ในอักขรวิธีของบางภาษา อย่างเช่น ch ในภาษาเซอร์เบีย (เมื่อเขียนด้วยอักษรละติน) หรือภาษาเช็ก ทวิอักษรจะถูกจัดว่าเป็นอักษรตัวเดียวกัน นั่นหมายความว่าทวิอักษรนั้นจะเป็นอักษรตัวหนึ่งในลำดับอักษรของภาษา และไม่สามารถแยกออกจากกันได้ ไม่ว่าจะเป็นการเรียงลำดับ การย่อ หรือการแบ่งคำ
ภาษาไทย

ในภาษาไทยมีการใช้ทวิอักษรในรูปแบบของ อักษรควบไม่แท้ เช่น ทร ออกเสียง ซ เป็นต้น ส่วน อักษรควบแท้ และ อักษรนำ ไม่ถือว่าเป็นทวิอักษร เนื่องจากอักษรควบแท้และอักษรนำอ่านตามเสียงปกติของอักษรสองตัวนั้น เช่น คร ออกเสียง ค+ร หรือออกเสียงเป็นพยางค์ เช่น ขนม อ่าน ขะ-หนม เป็นต้น
อักษร ห ที่เติมหน้าพยัญชนะนาสิกและพยัญชนะเหลว ได้แก่ หง, หญ, (หณ), หน, หม, หย (และ อย), หร, หล, หว, (หฬ) ซึ่งอักษรเหล่านี้เป็นอักษรต่ำเดี่ยว จุดประสงค์เพื่อให้สามารถผันวรรณยุกต์ได้ครบทุกเสียง ซึ่งออกเสียงเป็นหน่วยเสียงเดิมไม่ใช่เสียงใหม่ จึงไม่นับเป็นทวิอักษรเช่นกัน